Kauno Gerojo Ganytojo bažnyčia

Kauno Gerojo Ganytojo parapijos bažnyčia – bažnyčia Kauno miesto šiaurės rytuose, Dainavos mikrorajone.

 Istorija 
miniatiūra|250px|left|Bažnyčia 2019 m.

Parapija įsteigta 1998 m. balandžio 28 d. Kauno arkivyskupo Sigito Tamkevičiaus dekretu Nr. 773 atskyrus dalį Šv. Antano parapijos teritorijos.„Bažnyčios žinios“, 1998 m. gegužės 12 d. Nr. 9, „Kauno arkivyskupijoje įsteigta nauja Kauno Gerojo Ganytojo parapija“  Iš pradžių parapija naudojo Kauno Dainavos vidurinės mokyklos patalpas. 1999 m. kovo 5 d. Kauno arkivyskupijos bažnytinio meno komisijos patvirtinto bažnyčios projekto autoriai – architektai Algimantas Kančas ir Marius Preisas.„Bažnyčios žinios“, 1999 m. kovo 31 d. Nr. 6, „Apsvarstytas Gerojo Ganytojo parapijos bažnyčios ir parapijos namų projektas“  Pagal projektą bažnyčioje numatyta 350 sėdimų vietų. Pastatas modernus, suderintas su Dainavos mikrorajono architektūra. 1999 m. liepos 3 d. pradėti kloti pamatai. Tų pačių metų rugpjūčio 31 d. pašventintas kertinis bažnyčios akmuo.„Bažnyčios žinios“, 1999 m. rugpjūčio 31 d. Nr. 16, „Pašventintas Kauno Gerojo Ganytojo bažnyčios kertinis akmuo“ 

2001 m. kovo 10 d. vyskupas Rimantas Norvila pašventino koplyčios kryžių.„Bažnyčios žinios“, 2001 m. kovo 28 d. Nr. 6, „Pašventintas Gerojo Ganytojo parapijos bažnyčios kryžius“  2001 m. birželio 25 d. Sigitas Tamkevičius pašventino parapijos koplyčią (120 sėdimų vietų).„Bažnyčios žinios“, 2001 m. liepos 20 d. Nr. 13-14, „Kaune pašventinta Gerojo Ganytojo parapijos koplyčia“  2002 m. toliau buvo tęsiamas pastatytos koplyčios įrengimas. 2003 m. rudenį buvo galutinai baigta įrengtos pagalbinės patalpos, skirtos parapijos sielovadai: katechezės kabinetas, patalpos jaunimui, choristams ir kitoms reikmėms.

2004 m. pakloti bažnyčios pamatai. 2005 m. pradėti bažnyčios sienų mūro darbai, pastatytos administracinės ir sielovadai skirtos patalpos. 2006 m. buvo tęsiami bažnyčios sienų mūro darbai. 2007 m. baigti visi mūro darbai, uždengtas stogas, įrengtos naujos administracinės patalpos, sielovados centras. 2007 m. rugpjūčio 14 d., Žolinės išvakarėse, Kauno arkivyskupas metropolitas Sigitas Tamkevičius, dalyvaujant kunigams ir tikintiesiems pašventino šias patalpas ir kryžių, kuris buvo iškeltas virš pastatytos bažnyčios. 2008 m. ištinkuotas bažnyčios vidus, sudėti langai, durys, įrengtas grindinis šildymas.

2008 m. birželio 22 d. buvo iškilmingai švenčiamas parapijos 10 metų įsteigimo jubiliejus. Į pastatytą parapijos bažnyčią buvo iškilmingai įnešta stebuklingojo Šiluvos Šv. Mergelės Marijos paveikslo kopija, aukojamos jubiliejinės šventos Mišios. Šv. Mišioms vadovavo Kauno arkivyskupas metropolitas S. Tamkevičius, koncelebravo generalinis vikaras vyskupas Jonas Ivanauskas, kiti svečiai. 2009 m. gegužės 3 d. bažnyčią konsekravo Kauno arkivyskupas Sigitas Tamkevičius.

2012 m. balandžio 15 d. pašventintas šventojo Jono Pauliaus II relikvijorius, kuriame saugojama šio šventojo kraujo relikvija. 2013 m. gegužės 5 d. Kauno Gerojo Ganytojo parapijos bažnyčioje lankėsi popiežiaus ypatingasis pasiuntinys, Krokuvos arkivyskupas kardinolas Stanislavas Dzivišas. Jo Eminencija 2012 m. padovanojo parapijai šventojo Jono Pauliaus kraujo relikviją, kuri yra saugoma pirmajame Lietuvoje įrengtame relikvijoriuje. Bažnyčios statyba ir parapijos bendruomenės sielovada rūpinosi klebonas kun. teol. lic. Jonas Stankevičius.

 Šaltiniai 

 Nuorodos 


 Arkivyskupijos informacija

Kategorija:Kauno bažnyčios